તમને જણાવી દઇએ કે યોગરાજ અને શબનના લગભગ એક વર્ષ પહેલા છૂટાછેડા થઇ ગયા છે. માતા-પિતાના છૂટાછેડા બાદ યુવરાજ સિંહે પોતાની મા સાથે રહેવાનું પસંદ કર્યુ હતુ. યોગરાજ કહે છે કે વહુ હેઝલ એક પરી છે જેને દુનિયાની બધી ખુશી મળે. હેઝલનો ઉછેર ભલે પશ્ચિમી સંસ્કૃતિમાં થયો પરંતુ તે પરંપરાઓનું પૂરેપૂરુ સમ્માન કરે છે. મને ખબર છે કે તે પરિવારમાં એક સારો બદલાવ લાવશે અને ભાઇઓ-બહેનોને પણ નજીક લાવશે. યુવરાજ અને હેઝલ યુવરાજના નાના ભાઇ-બહેનો માટે તેમના માતા-પિતા જેવા છે.